stanford-oval/wikipedia huggingface dataset:
הכיבוש הישראלי ברצועת עזה (2023 ואילך)
תגובות

עמדת ישראל היא כי צה"ל לא מחזיק בשליטה אפקטיבית על רצועת עזה. בדיון בבג"ץ אודות הסיוע ההומניטרי לרצועת עזה הודיעה המדינה  כי לא ניתן להחשיב את ישראל לכוח כובש ברצועה, משום שלצה"ל אין סדר כוחות שמאפשר לו לשלוט באופן אפקטיבי ברצועה, וכי חמאס "ממשיך לתפקד ולהפעיל סמכויות שלטוניות".
משרד הנציב העליון של האו"ם לזכויות האדם הזהיר כי ישראל "אוטמת ביעילות את צפון רצועת עזה" וייתכן שהיא מבצעת פשע מלחמה בניסיונה להוציא בכוח את האוכלוסייה האזרחית מהאזור.
על פי ארגוני זכויות האדם, ישראל מבצעת בצפון עזה טיהור אתני וקיים חשש לפשעי מלחמה ורצח עם. ארגון בצלם פרסם הצהרה תחת הכותרת "העולם חייב לעצור את הטיהור האתני של צפון עזה" ובה נכתב שישראל "מבצעת פשעים בצפון רצועת עזה, כדי לרוקנה לחלוטין מהתושבים שעוד נותרו בה".
ארגון זכויות האדם Human Rights Watch פרסם בנובמבר 2024 דו"ח שבו קבע כי ישראל מבצעת פשעי מלחמה, פשעים נגד האנושות וטיהור אתני ברצועת עזה. לפי הדו"ח, צה"ל אילץ כמעט 90% מתושבי הרצועה, שהם 1.9 מיליון איש, להתפנות מבתיהם, לעיתים קרובות יותר מפעם אחת, ועל פי הארגון ישראל אינה יכולה להצדיק בצרכים צבאיים את הפינוי המסיבי של האזרחים, את היחס לאוכלוסייה האזרחית ואת ההרס העצום ברצועה. הארגון בחן 184 צווי פינוי שהוצאו, וקבע כי הם חורגים מכללי המשפט ההומניטרי. הארגון קרא לממשלות העולם ובמיוחד לארצות הברית ולגרמניה להטיל אמברגו נשק על ישראל. בתגובת דובר צה"ל לדו"ח נאמר כי הוא מציג נתונים באופן סלקטיבי ללא הקשרם המלא וכי יש בו עיוותים בולטים.
נסיגת כוחות צה"ל

ב-17 בינואר 2025, נחתם הסכם חמאס–ישראל (2025), לפיו כוחות צה"ל ייסוגו באופן הדרגתי מרצועת עזה, למעט ציר פילדלפי, מרחב החיץ וחלק ממסדרון נצרים, בו דוללו הכוחות.
ב-27 בינואר פינה צה"ל את חלקו המערבי של ציר נצרים ואפשר את חזרתם של רבבות מפונים לצפון רצועת עזה.
הערות שוליים

↑   ניר חסון, צה"ל בודק אם הרג מאות בני אדם בצפון הרצועה בניגוד לדין הבינלאומי, באתר הארץ, 12 בנובמבר 2024
1 2 3   יניב קובוביץ, ישראל מבססת את הישארותה ברצועה עד סוף 2025, לפחות. כך זה נראה בשטח, באתר הארץ, 13 בנובמבר 2024
↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※  מערכת את"צ, סיכום מספר הנפגעים בצה"ל בשנתיים החולפות, באתר צה"ל, 2 בינואר 2025
↑  ※ אלון חכמון, ‏גיבורים בכחול: 67 שוטרים ושוטרות חירפו נפשם בהגנה על ישראל בשנת המלחמה, באתר מעריב אונליין, 7 באוקטובר 2024
↑  ※ יואב זיתון, ההקפצה של צוות "טקילה" והאובדן של שב"כ, באתר ynet, 13 באוקטובר 2023
↑  איתמר אייכנר, הקבינט המדיני-ביטחוני אישר רשמית: ישראל במלחמה, באתר ynet, 8 באוקטובר 2023
↑  Palestinians will not be allowed to return to homes in northern Gaza, says IDF, הגארדיאן, ‏6בנובמבר 2024 (באנגלית)
↑  IDF distances itself from ‘no return’ remarks about north Gaza evacuees, הגארדיאן, ‏7 בנובמבר 2024 (באנגלית)
↑   יניב קובוביץ, בצבא אומרים כי לא יאפשרו לתושבי צפון הרצועה לחזור לבתיהם, באתר הארץ, 8 בנובמבר 2024
1 2  יואב זיתון, נצרים, אנטנת סלקום ו"טרמינל 3": בתוך נצרים, הפרוזדור שהפך לטריטוריה, באתר ynet, 9 בנובמבר 2024
↑  ynet, תמונות לוויין חשפו: צה"ל בנה בסיסים גדולים במרכז הרצועה - והרס מאות מבנים, באתר ynet, 2 בדצמבר 2024
↑  מעריב אונליין, ‏פעולות הכוחות בציר פילדלפי מוכיחות - צה"ל שם כדי להישאר I דיווח, באתר מעריב אונליין, 23 באוקטובר 2024
↑  יואב זיתון, גל גנות, בלחץ ארה"ב: צה"ל פתח את מעבר כיסופים לכניסת סיוע - לראשונה מההתנתקות, באתר ynet, 12 בנובמבר 2024
↑  יואב זיתון, רפיח, מול מחבלים בני 15 ומנהרות שטרם התגלו: השגרה שתימשך שנים בעזה - תמונת מצב נרחבת, באתר ynet, 3 בדצמבר 2024
↑  Rescuers Say Halting Work In North Gaza After Israel Threats, סוכנות הידיעות הצרפתית, ‏24 באוקטובר 2024 (באנגלית)
↑  North Gaza 'apocalyptic,' everyone at 'imminent risk' of death, warns UN, רויטרס, ‏1 בנובמבר 2024 (באנגלית)
↑   ניר חסון, המדינה לבג"ץ: צה"ל לא שולט ברצועה ולכן אינו יכול לאבטח את הסיוע ההומניטרי, באתר הארץ, 19 בנובמבר 2024
↑  October 15, 2024 news on the wars in the Middle East, CNN, ‏15 באוקטובר 2024 (באנגלית)
↑  העולם חייב לעצור את הטיהור האתני של צפון עזה, באתר בצלם, ‏22 באוקטובר 2024
↑   ניר חסון, ארגון זכויות אדם: ישראל מבצעת ברצועה פשעי מלחמה, פשעים נגד האנושות וטיהור אתני, באתר הארץ, 15 בנובמבר 2024
↑  לילך שובל, "אוגדת נצרים" תצא מהרצועה; צה"ל הקים 3 מתחמים לקבלת החטופים, באתר ישראל היום, 17 בינואר 2025
↑  עינב חלבי, אלישע בן קימון, נחילים בלתי-פוסקים של עקורים חוזרים לצפון הרצועה: "נבנה מתוך ההריסות", באתר ynet, 27 בינואר 2025
טלפורטציה

ערך זה עוסק במושג בדיוני. אם התכוונתם לפרוטוקול קוונטי להעברת מצב, ראו .
טלפורציה במשחק פורטל
טלפורטציה (באנגלית: Teleportation) ובעברית הִתְעַתְּקוּת או השתגרות היא העברה של עצם ממקום אחד לשני בלי לעבור דרך המרחב שביניהם. המושג שגור לרוב בספרות המדע בדיוני ובתחום זה מתאר העברה של עצמים ללא התערבות פיזית באמצעות כוח המחשבה או הרצון בלבד.
כלל זה אינו מחייב, ולא פעם מתוארים מכשירים שונים המשמשים לטלפורטציה דוגמת המשגר (טרנספורטר) בסדרה מסע בין כוכבים.
אטימולוגיה

המונח "טלפורטציה" נטבע בשנת 1931 בידי הסופר האמריקאי צ'ארלס פורט (Fort), במטרה לתאר את הופעתן והיעלמותן של אנומליות שלדעתו היה ביניהן קשר. הוא הלחים את המילה באמצעות הוספת התחילית היוונית "טֶלֶה" (שפירושה "מרוחק") לפועל הלטיני portare (שפירושו "לשאת"). השימוש הפורמלי הראשון שעשה פורט במונח היה בפרק השני בספרו "Lo!‎"‏ (1931):
Mostly in this book I shall specialize upon indications that there exists a transportory force that I shall call Teleportation.
אך לצד זאת הוסיף, בבדיחות־הדעת הרצינית־למחצה שאפיינה אותו, כי
I shall be accused of having assembled lies, yarns, hoaxes, and superstitions. To some degree I think so, myself. To some degree, I do not. I offer the data.
פורט הציע כי הטלפורטציה עשויה להסביר מספר תופעות פרנורמליות לכאורה – אם כי קשה לקבוע אם פורט עצמו התייחס ל"תאוריה" שלו ברצינות, או שלחלופין השתמש בה כדי להצביע על מה שהוא ראה כליקויים בהסברים אשר סיפק הזרם המרכזי של המדע לתופעות מוזרות.
טלפורטציה במדע בדיוני ובפנטזיה

בסדרה "החיפושית המופלאה" קיים מופלא אחד (מופלא הסוס) שמאפשר לבעליו להשתגר פעם אחת. נושא המופלא אומר "מסע" ובאופן מידי פותח שער שמאפשר מעבר חד צדדי של נושא המופלא וכל מי שאיתו (או במקרים מסוימים את אויביו) לכל מקום אחר בעולם.
בסדרה "מסע בין כוכבים" קיים מכשיר בשם "טרנספורטר", שעמידה עליו מעבירה את האדם לייעד נבחר.
בדומה ל"מסע בין כוכבים", הסדרה "סטיבן יוניברס" הציגה מעמדים מיוחדים (באנגלית: "Warp Pad"), שבהינתן פקודה, יכולים לשגר אנשים למקומות ברחבי כדור הארץ ומחוץ לו.
"הזבוב" - סרט מדע בדיוני המספר על מדען המפתח מכונת טלפורטציה ובמהלך השימוש בה נכנס איתו למכונה זבוב. כתוצאה מכך הוא הופך בהדרגה לאיש-זבוב מפלצתי.
בעונותיה המאוחרות של הסדרה סטארגייט SG-1", משגר הספינה היה יכול לאפשר טלפורטציה מהספינה אל פני כוכב הלכת.
"פני מועדות לכוכבים" - (ידוע גם בשם 'נמר! נמר!') ספרו של אלפרד בסטר שבו טלפורטציה היא נחלת הכלל ומכונה גניטה.
הספר מדריך הטרמפיסט לגלקסיה מציג טלפורטציה, שמתוארת כחוויה "מהנה כמו לקבל בעיטה טובה בראש".
בסדרת ספרי הארי פוטר נקראת טלפורטציה בשם "התעתקות", והיא מבוצעת באמצעות קסם.
בסדרה "האי", שם אנשים מיוחדים הנקראים "טיימרים" מסוגלים לעשות זאת, על ידי אנרגיה מיוחדת הנמצאת כסמל על ידם.
בסדרה מכושפות האחות פייג' האליוול היא בעלת הכוח לבצע טלפורטציה (בסדרה זה נקרא הבזקה) והיא גם מסוגלת להבזיק חפצים ממקום למקום כאשר היא קוראת להם. בנוסף, גם הבכירים והמאירים הלבנים בסדרה מסוגלים להבזיק. מלבד הבזקה בתוכנית יש סוגים נוספים של טלפורטציה - בעיקר אצל שדים, למשל קול טרנר היה "מהבהב".
הסדרה פרינג' מציגה העברה של חפצים ובני אדם בין שני עולמות מקבילים.
כוח הטלפורטציה נפוץ בחוברות קומיקס שונות, בין באמצעי קסם וטכנולוגיה ובין ככוח מוטאנטי. מבין דמויות קומיקס בעלות כוח טלפורטציה נמנים נייטקרולר, עזאזל, בלינק, לוקי ודוקטור סטריינג' מחוברות מארוול קומיקס, וכן רייבן, דוקטור פיית, מכשפת, מיסטר מקסיזפטלק וזטאנה מחוברות DC קומיקס.
טלפורטציה היא תפקיד חשוב במשחק הווידאו "פורטל", בו הדמות הראשית עושה שימוש באקדח היוצר פורטלים.
בתוכנית הטלוויזיה "דוקטור הו" נעשה שימוש בטלפורטציה במכשירים להעברה שבהם השתמשו חייזרים בסדרה, אך גם הדוקטור בעצמו השתמש בו מספר פעמים.
במשחק המחשב "Minecraft" קיים יצור בשם אנדרמן בעל היכולת לביצוע טלפורטציה, בה הוא נעזר לבריחה או לרדיפה אחרי השחקן.
בסדרת הפנטזיה "עד עצם היום הזה" נעשה שימוש באפונים קסומים או בחפצים מכושפים אחרים כדי לעבור בין עולמות, בהם ארץ לעולם לא והיער המכושף.
הסרט הקצר To Be עוסק בפן המוסרי של השימוש בטכנולוגיה זו.
בסדרת הספרים "שומרת הערים האבודות" ניתן לבצע זינוק אור. בנוסף, סופי פוסטר, הדמות הראשית, מסוגלת להשתגר בגלל שינוי המטען הגנטי שלה.
בסדרת ספרי בני לוריאן, אחד מחברי הגארד, מספר שמונה, הוא בעל יכולת טלפורטציה, שהיא אחת מהמורשות שלו שקיבל בזכות היותו חבר גארד לורי.
ראו גם

ניסוי פילדלפיה
קפיצת הדרך
טלפורטציה קוונטית
ביאורים

↑  המונח הופיע כבר בתרגום העברי לסדרת ספרי "הארי פוטר" עוד לפני ההחלטה שהתקבלה באקדמיה ללשון העברית. המונח מתייחס להיעלמות ממקום אחד והופעה במקום אחר באמצעות כישוף.
הערות שוליים

↑  מונחים חדשים ברפואה ובטכנולוגיית המידע והחלטות בדקדוק (תשע"ד, 2014), באתר האקדמיה ללשון העברית, ‏9 במרץ 2014
↑  עומר כביר, יצגן במקום אווטאר: הכירו את המונחים החדשים של האקדמיה ללשון, באתר כלכליסט, 9 במרץ 2014
↑  Bob Rickard and John Michell, Unexplained Phenomena: A Rough Guide Special, p. 3 ISBN 1858285895
↑  Charles Fort, "Lo!", Published by CosimoBooks. May 14, 2004. Retrieved on October 4, 2006.
| --- | --- |
בקרת זהויות :  NLI: 987007532436305171  LCCN: sh95010569
ואן דר גראף ג'נרייטור

ערך זה עוסק בלהקה בריטית. אם התכוונתם למכשיר המייצר מתח חשמלי, ראו .
| --- | --- |

גאי אוונס ויו בנטון
 מקום הקמה:  מנצ'סטר 
 תקופת הפעילות:  1967–1972, 1975-1978, 2005
 סוגה:  רוק מתקדם
 חברת תקליטים:  כריזמה רקורדס, מרקורי רקורדס 
 www.sofasound.com
 חברים
 פיטר האמיל  יו בנטון  גאי אוונס
 חברים לשעבר
 צ'ארלס דיקי   קית' אליס   דייוויד ג'קסון   ניק פירן   ניק פוטר   כריס ג'אדג' סמית'  גרהאם סמית'
 
ואן דר גראף ג'נרייטור (באנגלית: Van Der Graaf Generator) - הרכב רוק מתקדם בריטי בלתי שגרתי ומשפיע. ההרכב הוקם בשנת 1967 על ידי פיטר האמיל - הסולן, כותב המילים והמלחין העיקרי של הלהקה. הלהקה התפרקה בשנת 1978. בשנת 2004 התאחדה והוציאה אלבום נוסף.
הלהקה היא עוף חריג למדי בנוף הרוק המתקדם הבריטי. סגנונה הוא אפל, דרמטי וקודר יחסית, עם דגש גדול שמושם על הליריקה ועל התאמת המוזיקה אליה. בשונה מרוב הלהקות בנות אותה תקופה, לואן דאר גראף כמעט ולא נמצאו חיקויים או ממשיכי דרך.
חלק מהותי מהיות הלהקה חריגה ופורצת דרך הוא החלטה של מקימיה להימנע מכל תיוג או שיוך לסוגה. חברי הלהקה הביאו ליצירתה כל סגנון ושיטה שהיו אהובים עליהם, ופעלו באווירה של חוסר גבולות. גם הרכב הכלים של הלהקה - עם סקסופון בתור הכלי המוביל ברבות מיצירותיה - תרם לצליל שונה וייחודי. בכל פעם שהיה ניסיון לשייך את הלהקה לסוגה - רוק מתקדם או מוזיקה פסיכדלית התנערו חברי הלהקה מהתיוג. הרוק המתקדם הפך, לטעמם, לז'אנר מנופח ויומרני, ואת הפסיכדליה הם הגדירו כזרם מוזיקה אמריקאי.
היסטוריה > 1967–1972

הלהקה הוקמה כאשר מייסדיה נפגשו כסטודנטים באוניברסיטת מנצ'סטר. שלושת חברי הלהקה, פיטר האמיל (גיטרה ושירה), ניק פירן (קלידים) וכריס ג'אדג' סמית' (תופים וכלי נשיפה), החליטו לקרוא ללהקה על שמה של המכונה לייצור חשמל סטטי מחולל ואן-דה-גראף. על סמך הקלטות הדמו הראשונות של חברי ההרכב, הוחתמה להקת ואן דר גראף בחברת התקליטים Mercury Records
בשנת 1968 הוחלף פירן בקלידן יו בנטון, וצורף גם נגן גיטרה בס, קית' אליס. לאחר זמן מועט הצטרף ללהקה גם המתופף גאי אוונס. ההרכב המתגבש הקליט מספר הקלטות דמו אצל מרקיורי, ולבסוף הקליט סינגל בחברת התקליטים Polydor Records. הסינגל לבסוף נגנז, לאחר איום בתביעה מצד חברת מרקיורי על הפרת החוזה שנחתם בינם לבין האמיל וסמית' שנה קודם לכן, אף על פי שבינתיים סמית' עזב את ההרכב, ורק האמיל נותר מהחותמים על החוזה.
ביולי 1968 הקליטה הלהקה את אלבומה הראשון "The Aerosol Grey Machine". על אף שבמקור האלבום אמור היה להיות אלבום סולו של האמיל הפיצה אותו חברת התקליטים מרקיורי תחת שם הלהקה, בתמורה לשחרור הלהקה מהחוזה.
בטרם הוציאה הלהקה את אלבומה השני "The Least We Can Do Is Wave to Each Other" הקים העיתונאי והיזם טוני סטרטון-סמית' את חברת התקליטים Charisma Records ופעולתו הראשונה הייתה להחתים את הלהקה על חוזה. לקראת הוצאת האלבום, הוחלף אליס בבסיסט ניק פוטר, וצורף להרכב דייוויד ג'קסון (סקסופון וחליל צד).
הלהקה החלה לבסס סאונד חדש, פחות פסיכדלי ובעל מרקם אפל יותר הנתון להשפעות ג'אז וקלאסיות. זמן קצר לאחר הוצאת אלבומה הקודם, הקליטה הלהקה את אלבומה הבא "H to He, Who Am the Only One". אף על פי שנגן הבס פוטר עזב באמצע ההקלטות, החליטו חברי ההרכב שלא לצרף בסיסט חדש במקומו בינתיים, ולהמשך ההקלטות, ניגן בנטון חלק מתפקידי הבס על הקלידים וחלק בעצמו על גיטרה בס. גיטריסט להקת קינג קרימזון, רוברט פריפ, תרם את חלקו להקלטות האלבום כאשר ניגן עם הלהקה בשיר "The Emperor in His War-Room", אשר חתם את הצד הראשון של התקליט.
הרביעייה (האמיל, בנטון, ג'קסון ואוונס) המשיכו והקליטו את האלבום "Pawn Hearts" אלבום המכיל רק שלוש רצועות הנחשב לשיאה האמנותי של הלהקה ואחד מהאלבומים החשובים ברוק המתקדם
גם באלבום זה השתתף פריפ כאמן אורח. בשנים 1970–1972 הסתובבה הלהקה בסיורי הופעות רבים, אך חוסר התמיכה מצד חברות התקליטים, והקשיים הכלכליים גרמו להאמיל לעזוב את הלהקה, לנסות את מזלו בקריירת סולו, ולמעשה לפרק את ההרכב.
היסטוריה > 1975–1978

לאחר שלוש שנות פירוק, בהן התמקד כל אחד מחברי הלהקה בקריירת הסולו שלו, החליטו החברים כי הם מעוניינים לשוב ולעבוד ביחד. הם הקימו את הלהקה מחדש, והקליטו שלושה אלבומים תוך תקופת זמן של 12 חודשים בלבד. את אלבומיהם החדשים הפיקו חברי הלהקה בעצמם, בניגוד לאלבומיהם הקודמים אשר הופקו על ידי ג'ון אנטוני.
לאחר הקלטת האלבום השלישי שלאחר האיחוד "World Record", עזבו את הלהקה בנטון וג'קסון. ניק פוטר הוחזר במקומו של בנטון, ואת מקומו של ג'קסון תפס הכנר גרהאם סמית' אשר ניגן גם באלבום הסולו של האמיל "Over", ויחד הוציאו את האלבום "The Quiet Zone/The Pleasure Dome". בשלב זה החליטה הלהקה לקצר את שמה ולשמיט מתוכו את המילה האחרונה, ולקרוא לעצמה רק "ואן דר גראף". להרכב הצטרף הצ'לן צ'ארלס דיקי בהקלטות אלבום ההופעה "vital", אך עד למועד הפצת האלבום, בקיץ 1978, הלהקה כבר התפרקה שנית בשל מחסור בתמיכה מחברות תקליטים בארצות הברית ובשל קשיים כלכליים.
היסטוריה > האיחוד

בנטון, ג'קסון ואוונס הופיעו לפרקים באלבומי הסולו של האמיל שיצאו אחרי הפילוג של שנת 1978, ומדי פעם אף הופיעה הרביעייה ביחד. בעקבות הופעה מוצלחת בשנת 2003, החלו החברים לכתוב ביחד חומרים חדשים ולערוך חזרות באמצע שנת 2004. באפריל 2005 הוציאו חברי ההרכב את האלבום הכפול "present". הופעת האיחוד נערכה ב-6 במאי 2005 ברויאל פסטיבל הול, ובשנת 2007 הקלטות ההופעה יצאו כאלבום-הופעה כפול בשם Real Time. לאחר עזיבת ג'קסון את הלהקה, הקליטה השלישייה הנותרת את האלבום "Trisector".
דיסקוגרפיה

1968 - The Aerosol Grey Machine
1970 - The Least We Can Do Is Wave to Each Other
1970 - H to He, Who Am the Only One
1971 - Pawn Hearts
1975 - Godbluff
1976 - Still Life
1976 - World Record
1977 - The Quiet Zone/The Pleasure Dome
1978 - Vital - הופעה חיה במועדון מארקי בלונדון
אוספים

1982 - Time Vaults - קטעים גנוזים והקלטות מחזרות בשנים 1972-1975
1985 - Now and Then
First Generation, Second Generation (Compilation)
1993 - I Prophesy Disaster (Compilation)
1994 - Maida Vale (BBC sessions recorded '71-'76)
במאה ה-21

2005 - Present
2007 - Real Time
2008 - Trisector
2011 - A Grounding in Numbers
2012 - ALT
2016 - Do Not Disturb
הערות שוליים

↑  "התקליטים המכריעים" באתר המדריך העברי לרוק מתקדם
| --- | --- |
בקרת זהויות :  BIBSYS: 7047939  BnF: cb139072758 (data)  GND: 10289189-8  ISNI: 0000 0001 2188 6179  LCCN: n93004138  MusicBrainz: b892f72d-05e2-4ff7-b863-3d5dec6331fd  NKC: xx0022125  SUDOC: 086951386  VIAF: 153578666   WorldCat (עם VIAF): 153578666 
פיטר האמיל
הפיגוע בכרמי צור

| חלק מהאינתיפאדה השנייה |
| --- | --- |
 תאריך:  8 ביוני 2002
 מקום:  כרמי צור, גוש עציון
 מטרה:  אזרחים
 קואורדינטות:  31°36′32″N 35°06′02″E﻿ / ﻿31.60882°N 35.100432°E﻿ / 31.60882; 35.100432
 סוג:  פיגוע ירי
 נשק:  רובה
 הרוגים:  3
 פצועים:  5
 מבצע:  חמאס חמאס
 מספר מפגעים:  שני מחבלים פלסטינים
 מניע:  טרור אסלאמי לאומני
  (למפת הרי ירושלים מוגדלת) מקום הפיגוע(למפת הרי ירושלים רגילה) מקום הפיגוע(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקום הפיגוע(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקום הפיגוע
 
הפיגוע בכרמי צור הוא פיגוע ירי ורצח שבוצע בידי מחבלים פלסטינים מארגון הטרור חמאס בליל שבת, 8 ביוני 2002 (כ"ח בסיוון ה'תשס"ב), בהתנחלות כרמי צור בגוש עציון. בפיגוע נרצחו בני הזוג אייל ויעל שורק וחייל המילואים שלום מרדכי, ונפצעו חמישה נוספים.
הרקע לפיגוע

פחות מחודש לפני הפיגוע הסתיים מבצע חומת מגן, שנועד למגר את קיני הטרור הפלסטיני בשטחי יהודה ושומרון. כוחות צה"ל שבו אל ערי יהודה ושומרון המיושבות בפלסטינים ושלטו בשטח, ההרתעה גברה והיקף פיגועי הטרור פחת מעט, אולם פעולות הרצח המשיכו. במשך החודש זה נרצחו כ-40 בני אדם ונפצעו רבים.
ארבעה ימים קודם לפיגוע, ב-5 ביוני 2002 אירע הפיגוע בצומת מגידו אשר גבה את חייהם של 17 בני אדם. ב-6 ביוני נרצח ארז רונד בפיגוע ירי סמוך ליישוב עפרה בבנימין. בשבוע שלאחר הפיגוע נרצחו בסך הכל ארבעה ישראלים, הדר הרשקוביץ בפיגוע במפגש השרון ג'מיל בהרצליה, וכן שלושה חיילי צה"ל – חזקי גוטמן, אלכס גלדקוב ואנטולי קרסיק – שנפלו בהתקלות עם מחבלים סמוך לדוגית אשר בצפון רצועת עזה.
בליל הפיגוע סמוך לחצות, בפיגוע ירי כנגד חיילי צה"ל המוצבים ביישוב יצהר בשומרון, נפצעו ארבעה חיילים, מהם אחד באורח קשה. המחבל נורה למוות.
ההכנות לפיגוע

מחבלי החמאס ביצעו תצפית במשך 35 ימים לשם תכנון האירוע. תכנון הפיגוע כלל דרך הגעה אל היישוב ודרכי מילוט. המחבלים עברו אימונים צבאיים בהסתננות ושימוש בירי במצבים שונים במשך שבועות. המחבלים נשלחו על ידי חוליה שסיפקה להם נשק, תחמושת ומכשירי סלולר. שני רעולי פנים ליוו את המחבלים ונשאו את הציוד עד נקודת ההערכות לפיגוע, שם פגשו שני רעולי פנים נוספים שהיו בתצפית על השכונה.
הפיגוע

בליל שבת 8 ביוני 2002 (כ"ח בסיוון ה'תשס"ב), סמוך לשעה 2:00 לפנות בוקר, חדרו עלי עצאפרה ואחמד מסאלמה, שני מחבלים פלסטינים חברי גדודי עז א-דין אל-קסאם הזרוע הצבאית של ארגון הטרור חמאס, אל השכונה הדרומית ביישוב כרמי צור שבגוש עציון. השניים חדרו מוואדי דרומי סמוך והסתתרו בשכונה במשך זמן מה כשהם לבושים במדי צה"ל. השכונה, "צור שלם" על שמו של ד"ר שמואל גיליס תושב היישוב שנרצח בפיגוע ירי בפברואר 2001, לא הייתה בעלת גדר היקפית. המבנים בשכונה היו קרוואנים שאינם מספקים מחסה מירי.
סמוך לשעה 2:45 שני חיילים סדירים שאך סיימו טירונות ערכו פטרול בשכונה והבחינו בתנועה חשודה. הם ביצעו לעבר המחבלים נוהל מעצר חשוד. בתגובה השיבו המחבלים בירי. החיילים שהיו בתקופת הטירונות נכנסו למגורים שלהם ואחר יצאו לנהל קרב עם המחבלים. שני המחבלים התפצלו, כאשר עצפארה ממשיך בקרב עם החיילים ומסאלמה נכנס לתוך השכונה.
לשמע קולות הירי נטל אייל שורק, לוחם קבע ביחידת מגלן, את נשקו האישי, ויצא במהירות מהקרוואן בו התגורר. המחבל, שעמד בסמוך לקרוואן, ירה בו ופגע בו מטווח קצר. אשתו של שורק, יעל, אשר הייתה בהריון מתקדם, שמעה את קולו של אייל שנפגע, יצאה אחריו ושני המחבלים שבחסות הקרב הצטרפו זה לזה ירו ופגעו אף בה. שני בני הזוג נהרגו במקום, וכן העובר שהיה ברחמה של יעל.
כוח חיילי מילואים שהוצב ביישוב הגיע במהירות אל המקום, הסתער לעבר המחבלים וניהל עמם קרב, במהלכו נהרג מסאלמה. עצאפרה נמלט מן המקום בחסות החשיכה לכיוון העיר הפלסטינית חלחול, כקילומטר וחצי מהיישוב כרמי צור. במנוסתו השליך בוואדי הסמוך את הנשק, מסוג רובה קלשניקוב, בו השתמש. לצד המחבל השני שנהרג במקום נמצאו רובה M16, אפוד צבאי, מחסניות, סכין וגרזן. בהמשך חזר עצאפרה לכפר בו התגורר בית כאחיל.
בקרב שניהלו חיילי המילואים נפגע הלוחם שלום מרדכי ונפטר מאוחר יותר מפצעיו בבית החולים הדסה עין כרם. כן נפצעו באורח קל שלושה חיילים נוספים ושני תושבים.
הפיגוע > הנרצחים

בפיגוע נרצחו בני הזוג אייל שורק ויעל שורק, וחייל המילואים שלום מרדכי. אייל שורק (בן 23) היה צלף בשירות קבע ביחידת מגלן, יליד מושב אוגדה בחבל ימית, בוגר מכינת עצם אשר אמור היה לסיים את שירותו הצבאי שבוע לאחר הפיגוע, והתעתד ללמוד בישיבת עטרת כהנים. יעל שורק (בת 24), ביתו של יהודה קנדל שקיבל את עיטור המופת על פועלו בבונקר הירדני בקרב על גבעת התחמושת, ילידת כפר פינס ובוגרת האולפנה במקום, עבדה בעבודות בית ובשיעורי עזר, והייתה בהיריון עם עובר שהיה בחודש תשיעי.
שלום מרדכי (בן 35), נשוי ואב לשניים, תושב נהריה, שימש כמנהל מדור הפיתוח במחלקת שידור וקשר בחברת בזק.
לאחר הפיגוע

שלושת הנרצחים הובאו למנוחות ביום ראשון שלאחר הפיגוע. בני הזוג אייל ויעל שורק נטמנו זה לצד זה בבית העלמין הצבאי בהר הרצל (קבורתה של יעל לצד אישהּ בבית עלמין צבאי ניתנה באישור מיוחד), שלום מרדכי נטמן בבית העלמין הצבאי בנהריה.
לאחר הפיגוע ערך צה"ל סריקות בעיירות הסמוכות בית אומר וחלחול במטרה לאתר את המחבל שנמלט.
לאחר הפיגוע > לכידת המחבל שנמלט ושולחי המחבלים

בחודשים הבאים תכנן המחבל המרצח עצאפרה פיגוע נוסף, ביישוב עתניאל בדרום הר חברון. הוא נלכד בשלהי שנת 2002 בידי כוחות הביטחון, טרם הספיק להוציא לפועל את זממו. באוגוסט 2004 גזר עליו בית הדין הצבאי ביהודה ארבעה מאסרי עולם מצטברים, תוך שהוא מוסיף דברים קשים על פעולותיו וכוונותיו של המרצח.
במאי 2005 גזר בית הדין הצבאי ביהודה ארבעה מאסרי עולם מצטברים על שני פעילי ארגון הטרור חמאס, מחמוד מסאלמה ואיאד מסאלמה, תושבי דורא ששלחו את המחבל הרוצח אחמד מסאלמה לבצע את הפיגוע. ביוני 2012 שידרה הטלוויזיה הרשמית של הרשות הפלסטינית תוכנית בנושא מחבלים הכלואים בישראל. במהלך התכנית רואיין אביו של איאד מסאלמה (וכן של אח נוסף הכלוא אף הוא בישראל), אשר התבטא: "איאד הוא אדם גיבור. נגזרו עליו 4 מאסרי עולם. הוא ריצה מתוכם עשר שנים".
הנצחה

בית הכנסת בשכונה בה גרו אייל ויעל, "צור שלם" בכרמי צור נקרא על שמם של הנרצחים, ובו לוחות זיכרון לנופלים בפיגוע.
בשנת 2003 נקראה תחנת השידור של חברת בזק בכרמל על שמו של שלום מרדכי, והוצבה במקום אנדרטה מרשימה לזכרו. כמו כן, גן משחקים ביישוב כרמי צור נקרא על שמו של שלום.
בשנת 2012, סמוך ליישוב כרמי צור החלו בפיתוח "גבעת שורק" לזכר ההרוגים. בשנים 2016 ו-2018 הוצת בית הכנסת במקום בידי מחבלים, בפעם השנייה נשרף כליל עם ספרי התורה שבו.
בשנת 2002 הוקמה לזכר אייל שורק עמותת איילים, המקימה כפרי סטודנטים במטרה ליישב את ארץ ישראל, מכוחה הוקמו נקודות בנגב ובגליל, בעכו ובבית שאן. ברבות השנים פעלה בקרב עשרות אלפי בני אדם. בשנת תש"פ זכתה העמותה בפרס בגין. כמו כן הוקם לזכרו בית לילדים בעלי צרכים מיוחדים.
הוקמו לזכרם 2 מכינות. אחת של הרב דוד לפשיץ, רבו של אייל במכינת עצם, באפרת בשם "נטע שורק" ואת השנייה הקים אחיו של אייל, הרב יותם שורק באופקים בשם "כאייל".
הערות שוליים

↑  אפרת וייס, הובא למנוחות הישראלי שנהרג בפיגוע סמוך לשילה, באתר ynet, 7 ביוני 2002
↑  פליקס פריש ושמוליק חדד, שני חיילים נהרגו בהיתקלות ברצועה, באתר ynet, 16 ביוני 2002
1 2  כתבי, 4 חיילים נפצעו בפיגוע ביצהר; 3 הרוגים בחדירה לכרמי צור, באתר ynet, 8 ביוני 2002
↑  התביעה הצבאית - עלי מוחמד עלי עצאפרה
↑  כתבי ידיעות אחרונות, יעל ואייל שורק עמדו להפוך להורים, באתר ynet, 9 ביוני 2002
↑  מאת עמוס הראל, הטירונים שאיבטחו השכונה הורו למחבלים לעצור, אך לא הסתערו לעברם, באתר הארץ, 9 ביוני 2002
↑  מאת נדב שרגאי, ענת ציגלמן, האב חיכה לצאת השבת ואז סיפר לאשתו שבתם נרצחה, באתר הארץ, 9 ביוני 2002
↑  שלמה צזנה, יעל נרצחה בסוף החודש התשיעי להריונה, באתר nrg
↑  הובאו למנוחות נרצחי הפיגוע בכרמי צור, באתר ערוץ 7, 9 ביוני 2002; האב השכול שר \"אם אשכחך ירושלים\" על קבר בתו, באתר ערוץ 7, 10 ביוני 2002
↑  מאת עמוס הראל, הסוכנויות, שלושה ישראלים נהרגו בחדירת מחבלים להתנחלות כרמי צור, באתר הארץ, 8 ביוני 2002
↑  תיק 1924/02 התביעה הצבאית נ' עלי מוחמד עלי עצאפרה
↑  שירות עתי"ם, ‏4 מאסרי עולם לרוצח 3 ישראלים סמוך לחברון, באתר גלובס, 24 באוגוסט 2004
↑  אסתי אהרונוביץ,', צילום: רלי אברהמי, הס הושלך באולם, באתר הארץ, 30 באוקטובר 2007
↑  איתן רבין, 4 מאסרי עולם למשלחי מחבל, באתר nrg
↑  אב משבח את בנו המחבל בטלוויזית הרש"פ, באתר מבט לתקשורת הפלסטינית, ‏07/06/2012
↑  גלעד "תחנת שלום" של חברת בזק, באתר יזכור
↑  נווה שלום – לזכרו של שלום מרדכי, באתר ארץ זוכרת יושביה
↑  אפרת פורשר, במשטרה קבעו: בית הכנסת בגבעת שורק הוצת, באתר ישראל היום, 7 בפברואר 2016; מערכת עכשיו 14, כרמי צור: מחבלים שרפו בית כנסת על ספרי הקודש שבו, באתר עכשיו 14, 6 במרץ 2018
↑  אייל ויעל שורק: בחייהם ובמותם לא נפרדו, באתר ערוץ 7, 29 ביוני 2011